भूकंप के जबर्दस्त झटके ने चिली को हिलाया  
यूएसजीएस के अनुसार भूकंप के पहले झटके की तीव्रता रिक्टर पैमाने पर 7.0 दर्ज की गई जबकि बाद में आए भूकंप की तीव्रता 6.8 दर्ज थी।
चिली तट पर भूकंप का एक जबर्दस्त झटका महसूस किया गया जिससे लोगों में दहशत फैल गई। करीब एक साल पहले इसी क्षेत्र में शक्तिशाली भूकंप और सुनामी ने काफी तबाही मचाई थी।  अमेरिकी भूवैज्ञानिक सर्वेक्षण ने कहा है कि तीन घंटे बाद इस क्षेत्र में एक और झटका महसूस किया गया जिसकी तीव्रता रिक्टर पैमाने पर 6.3 दर्ज की गई।  प्रारंभिक सूचना के मुताबिक भूकंप से जानमाल के नुकसान की कोई खबर नहीं है। मीडिया में आई खबरों में कहा गया है कि मध्य चिली में भूकंप के पहले झटके के बाद एहतियात के तौर पर कुछ लोगों को वहां के तटीय इलाकों से हटा दिया गया है।  अमेरिकी भूवैज्ञानिक सर्वेक्षण (यूएसजीएस) और चिली के राष्ट्रीय आपातकालीन कार्यालय (ओएनइएमआई) ने बताया कि भूकंप कनकेपसियन शहर से 70 किलोमीटर की दूरी पर केन्द्रित था।  यूएसजीएस के अनुसार भूकंप के पहले झटके की तीव्रता रिक्टर पैमाने पर 7.0 दर्ज की गई जबकि बाद में आए भूकंप की तीव्रता 6.8 दर्ज थी।